 
[bookmark: _Hlk16087236]REFERAT  DE APROBARE
[bookmark: _Hlk142311736]privind depunerea proiectului “Reabilitare Parc Aluniș”, respectiv aprobarea cheltuielilor legate de proiect


UAT Municipiul Drobeta Turnu Severin, urmează să depună spre finanţare, în cadrul Programului Regional Sud-Vest Oltenia 2021-2027,  Prioritatea 7 – Dezvoltare teritorială sustenabilă, Obiectivul specific 5.1 - Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului sustenabil și a securității în zonele urbane, Ghidul Solicitantului  - Sprijin pentru dezvoltare urbană integrată, apelul de proiecte nr. PR SV/MRJ/1/7/5.1/2023, proiectul “Reabilitare Parc Aluniș”.
Obiectivul general al proiectului înclină spre dezvoltarea zonei neutilizate din zona Aluniș și răspunde obiectivelor majore și prioritare, privind implementarea de soluții de regenerare urbană prin realizarea de acțiuni destinate îmbunătățirii mediului urban, revitalizării Municipiului Drobeta Turnu Severin, regenerării (inclusiv a zonelor degradate). Obiectivul investiției constituie un pas important în direcția reconversiei terenurilor neutilizate aflate în stare precară și a mobilității urbane durabile, oferind o soluție modernă de spațiu pietonal, ca infrastructură a tranzitului pietonilor și bicicliștilor și ca zonă de recreere și agrement. Acest tip de investiție oferă beneficii pentru sănătatea locuitorilor, este accesibilă și nepoluantă, motiv pentru care contribuie la reducerea poluării și creșterea calității vieții cetățenilor în cadrul acestei zone a Municipiului Drobeta Turnu Severin. 
Se propune:
-Revitalizarea și regenerarea urbană a zonei verzi amenajate în suprafață totală de 37.484,99 mp. Componentele vegetale ale amenajărilor peisagistice vor fi variate, de la cele lemnoase la cele erbacee, reunind o gamă foarte bogată de plante. Diversitatea biologică conduce atât la competiție, cât și la favorizarea reciprocă, în funcție de specii, de densitățile de plantare, de însușirile mediului fizic. Diversele specii exploatează în comun resursele mediului și în același timp sunt mai rezistente la agresiunea unor factori biotici (boli, dăunători) comparativ cu plantațiile cu specie unică. 
Revitalizarea vegetală propusă are in vedere următoarele aspecte: -amplasarea de specii de arbori și arbuști (foioși și rășinoși) care să completeze ansamblurile de vegetație existente cu texturi, culori și înălțimi diferite, concretizate în compoziții peisagistice inedite; -realizarea de peluze și partere florale; -realizarea unui echilibru armonios între suprafețele plantate diferit (peluze, arbori și arbuști); -mărirea și diversificarea zonelor de spațiu verde, crearea de compoziții vegetale judicioase, în perfectă armonie cu aspectele climatice specifice zonei (rezistente la mediul urban și pericolul social). Toate speciile de plante și arbuști sunt autohtone, ușor de achiziționat și foarte bine adaptate la mediul climatic din zona câmpiei.
· Creșterea atractivității parcului și a împrejurimilor: prin destinațiile propuse investiției (spații de tip parc, spații verzi, circulații pietonale) se dorește întărirea caracterului de oraș inovativ în soluții ce protejează mediul înconjurător și prioritizează cetățeanul și bunăstarea pe termen lung a acestuia. Se va îmbunătăți circulația pietonală prin crearea a 8.562,70 mp de alei pietonale și crearea a 1.039,00 mp de piste de biciclete. Se va amenaja o zonă de piațetă care va deservi evenimentelor culturale diverse ce va cuprinde o scenă circulară cu diametrul de 23,00 m. Se va amenaja o zonă de pădure urbană/picnic cu suprafața de 45.024,27 mp, în cadrul căreia se regăsește o pistă de biciclete cu dublu sens, un loc de joaca pentru copii și spații special amenajate pentru picnic și zone de belvedere. Jocurile de lumini evidențiate prin diversele clase de iluminat ( P1 pentru alei, M5 pentru stradal, 75lx pentru terenul de baschet, 200xl pentru terenul de tenis) vor crea un ambient plăcut și o economie de energie. Pânzele și velele de umbrire, în număr de 8, vor fi soluția perfectă și modernă pentru a crea spații răcoroase în parc. Cele două fântâni arteziene cu efecte de apă complexe, cele 5 hamace și 5 șezlonguri stradale vor crea un  mediu mai atractiv și calm ce va acționa asupra sensibilității oamenilor, influențându-le pozitiv tonusul pshisic.
· Crearea unui pol de interes pentru activități urbane de petrecere a timpului liber prin activități fizice și culturale - nucleul central al parcului va fi un spațiu unic în care se regăsesc diverse activități accesibile publicului larg. Aceste zone sunt create pe bucăți mici de teren cu forme neregulate, creând spații publice în care sunt incluse bănci, locuri de joacă, mese de ping-pong și mese de șah. Zona de activități sportive oferă locuitorilor zonei un loc de ședere și odihnă. Zonele ce vor compune nucleul sunt: - zona de outdoor gym+zona escaladă, ce va însuma o suprafață amenajată de 450,00 mp, terenul de tenis cu o suprafață de 405,00 mp și terenul de baschet cu o suprafață de 405,00 mp. În compoziția mobilierului urban se vor regăsi 4 mese de ping-pong și 2 mese de șah destinate desfășurării activităților recreative. Cele 43 de bănci cu diverse forme și funcționalități diverse (bănci din beton, bănci tip jardinieră, bănci inteligente de tip smart ce include un sistem fotovoltaic pentru producerea energiei electrice pentru consum propriu care alimentează 2 porturi de încărcare USB, încărcător wireless, router Ethernet WiFi AP și asigură iluminarea băncii pe durata nopții) vor completa mobilierul urban al parcului.
[bookmark: _Hlk152929172]Valoarea totală a proiectului este de 35.805.099,48 lei.
Cu respectarea OUG 57/2019 propunem:
- depunerea proiectului “Reabilitare Parc Aluniș”;
- aprobarea asigurării resurselor necesare pentru proiectul “Reabilitare Parc Aluniș”;
[bookmark: _Hlk152929193]- aprobarea contribuției proprii de 2% din valoarea proiectului, aferentă UAT Municipiului Drobeta Turnu Severin, de aproximativ 716.102 lei; 
- aprobarea eventualelor cheltuieli neeligibile ce pot apărea în perioada de implementarea a proiectului;
- împuternicirea d-lui Screciu Marius Vasile să semeneze toate actele necesare depunerii proiectului în numele UAT Municipiul Drobeta Turnu Severin.



Iniţiator,
Primar,
Screciu Marius Vasile
